มธบ.หนุน นศ.หาตัวตน แนะ อาชีพมาแรง Food Designer รายได้หลักหมื่นต่อวัน
มธบ.หนุน นศ.ค้นหาตัวตน ผ่านการจัดกิจกรรมPlayfessionalเชิญกูรูวงการอาหาร แนะ อาชีพมาแรงFood Designerพร้อมเปิดรายได้ที่น่าทึ่ง ทำเงินหลักหมื่นต่อวันวิทยาลัยการแพทย์บูรณาการ (CIM)และวิทยาลัยการพัฒนาและฝึกอบรมด้านการบิน (CADT)แห่งมหาวิทยาลัยธุรกิจบัณฑิตย์ (มธบ.) ร่วมกันจัดกิจกรรมPlayfessionalชอบทางไหนต้องไปให้สุด ในหัวข้อ Food Designโดยได้รับเกียรติจาก ดร.พัทธนันท์ เพชรเชิดชู รองอธิการบดีฝ่ายวิชาการ เป็นผู้กล่าวเปิดงาน กิจกรรมดังกล่าวได้เชิญวิทยากรผู้เชี่ยวชาญด้านFood Designอาทิ เชฟแจน-จอมชญา พงศ์ภัทรเวทChef Food Design and Consultและคุณแพตตี้-พิชญา ศิริวงศ์รังสรรFood Designerมาร่วมเผยประสบการณ์ตรงในวงการอาหาร รวมถึงเทคนิคการสร้างสรรค์ศิลปะบนจานอาหาร วิธีเพิ่มมูลค่า และสร้างความโดดเด่นให้อาหารด้วยThe Art of Platingพร้อมเจาะลึกอาชีพFood Designer & Food Stylistอาชีพมาแรงที่คนทำอาหารไม่เป็นก็สามารถประกอบอาชีพนี้ได้นายจอมชญา พงศ์ภัทรเวท หรือเชฟแจนChef Food Design ang Consult เปิดเผยว่า ปัจจุบันยุคสมัยเปลี่ยนไป ทำให้พฤติกรรมของผู้บริโภคเปลี่ยนไปด้วย เฉกเช่น การเสพอาหารคนไม่ได้เสพที่รสชาติเพียงอย่างเดียว แต่เสพภาพลักษณ์ของร้าน และหน้าตาของอาหาร ส่งผลให้ธุรกิจร้านอาหารมีการแข่งขันกันสูงขึ้น ดังนั้นผู้ประกอบการร้านอาหารจึงมองหาสิ่งแปลกใหม่เพื่อดึงดูดความสนใจและเพิ่มมูลค่าให้กับอาหารแต่ละเมนู ทำให้อาชีพFood Designเกิดขึ้นในวงการนี้ โดยการดีไซน์อาหารไม่จำเป็นต้องสวยอย่างเดียว ต้องสามารถตอบโจทย์อะไรบางอย่างที่สื่อถึงความเป็นมาของร้านและวัตถุดิบที่ใช้ได้ด้วย เพื่อให้น่าสนใจจนผู้คนนำไปแชร์ในFacebook หรือInstagram ซึ่งสิ่งเหล่านี้สามารถช่วยโปรโมตร้านค้าทางออนไลน์ได้อย่างดีเชฟแจน กล่าวด้วยว่า การตลาดในปัจจุบันใช้Influencerมากกว่าโฆษณาในทีวี บางร้านที่มีชื่อเสียงแล้ว ยังต้องปรับกลยุทธ์เพื่อโปรโมตร้านโดยการรีโนเวทอาหารให้สวยงามแต่คงรสชาติเดิม จากพฤติกรรมผู้บริโภคเปลี่ยนแปลงไป ส่งผลให้เกิดอีกอาชีพในวงการอาหารนั้นคือFood Stylistซึ่งเป็นอาชีพที่มีความเข้าใจในเรื่องอาหารแต่ไม่จำเป็นต้องทำอาหารเป็น คนที่ทำอาชีพด้านนี้มีจุดเด่นด้านความคิดสร้างสรรค์ โดยอาจจะนำวัตถุดิบ รวมถึงสิ่งรอบตัว และอาหาร มาผสมผสานจัดวางให้เกิดเอกลักษณ์หรือนำศิลปะมาผสมผสานวางไว้บนจานให้สวยงามเพื่อถ่ายรูปลงโฆษณา อาชีพนี้มีรายได้ดีทีเดียว บางรายสามารถทำรายได้ถึง15000บาทต่อวัน ส่วนอาชีพChef Food Design ang Consultเป็นการออกแบบและคิดเมนูหรือรายการอาหาร บางเมนูเริ่มต้นที่5000บาท/เมนู อย่างไรก็ตามทั้ง2อาชีพดังกล่าวกำลังเป็นที่ต้องการในวงการอาหาร ขณะที่ผู้ประกอบอาชีพด้านนี้ยังมีอยู่น้อย เมื่อเทียบกับปริมาณของร้านอาหารที่เพิ่มขึ้นฝากถึงน้องๆ ที่เรียนด้านอาหาร หากมีความฝันอยากเปิดร้านเป็นของตนเอง อยากให้ไปศึกษาค้นคว้าเพิ่มเติมจากที่เรียนมา เพราะสิ่งที่จะทำให้เกิดความต่างจากคนอื่น คือ ประสบการณ์ การเจอความผิดพลาด การเรียนรู้การทำอาหารแบบใหม่ ส่วนจุดเริ่มต้นที่ดีต้องไปเป็นลูกจ้างที่ร้านอาหารก่อน ศึกษาระบบบริการ จัดการ เพราะเป็นหัวใจสำคัญของการเปิดร้านอาหาร ที่สำคัญต้องศึกษาเทรนด์ของผู้บริโภคที่เปลี่ยนไปตามยุคสมัย เช่น การขายอาหารออนไลน์ เป็นตลาดใหม่ที่กำลังมาแรงและเป็นเรื่องที่ควรศึกษาเพิ่มเติมในสายอาชีพอาหารจะประสบความสำเร็จได้ต้องหมั่นศึกษาหาประสบการณ์ พยายามฝึกและเรียนรู้ ยืนหยัดในสิ่งที่ทำจะประสบความสำเร็จเชฟแจน กล่าวทิ้งท้ายนางสาวพิชญา ศิริวงศ์รังสรรค์ หรือคุณแพทตี้Food Designerกล่าวว่า ครั้งนี้ถือเป็นโอกาสดีที่ได้มาจุดประกายไอเดีย พร้อมเปิดโลกวงการอาหารให้น้องๆ รู้ว่าการทำอาหารในปัจจุบันไม่ได้อยู่แค่ในครัวต่อไป มีอีกหลากหลายอาชีพที่สามารถทำเงินได้ โดยใช้อาหารเชื่อมต่อ เช่นFood Designerเป็นอีกอาชีพที่ตอบโจทย์คนสมัยใหม่ การนำองค์ความรู้ด้านการทำอาหารที่เรียนมาผสมผสานกับความรู้ด้านการออกแบบ สามารถข้ามไปสู่อาชีพนี้ได้ ยกตัวอย่างงานที่เคยทำ โครงการFull 2 Fulfillโดยร่วมกับมูลนิธิเด็กอ่อนในสลัม เป็นการออกแบบงานFood Experienceชูคอนเซปต์ชวนเพื่อนมาทานข้าวถาดหลุมย้อนวันวานถึงอาหารในวัยเด็ก เพื่อเป็นสื่อกลางให้คนเข้ามาทำความรู้จักกับมูลนิธิและร่วมบริจาคเงินเพื่อการกุศล โดยก่อนตกแต่งจานอาหารได้ทำการResearch และออกแบบตกแต่งใหม่ให้น่ารับประทานมากขึ้น โดยอาหารที่มาประดับบนจานได้ว่าจ้างแม่ครัวของมูลนิธิเป็นผู้รังสรรค์ให้ ถือเป็นการส่งเสริมให้คนในชุมชนมีรายได้เสริมด้วยสำหรับคนที่เรียนทำอาหาร แต่ไม่อยากอยู่ในครัว อาชีพFood Designerเป็นอีกหนึ่งทางเลือกที่น่าสนใจ สามารถต่อยอดเป็นครูสอนทำอาหาร ทำธุรกิจเล็กๆ หรือเวิร์คช็อปเล็กๆ ได้ ขณะเดียวกันความรู้ที่เรียนมามีความสำคัญทั้งหมด ขึ้นอยู่ว่าจะหยิบส่วนไหนไปใช้ทำอะไร ถ้าอยากก้าวเข้าสู่อาชีพFood Designerต้องเพิ่มทักษะด้านความคิดสร้างสรรค์ หรือเปิดโลกให้กว้างมากขึ้น เช่น ชมพิพิธภัณฑ์ รีวิวในอินเทอร์เน็ต และร่วมทำเวิร์คช็อปบ่อยๆ เก็บสะสมเพิ่มองค์ความรู้ระหว่างเรียนจะเพิ่มโอกาสในสายงานดังกล่าวได้ คุณแพทตี้ กล่าวนายชลธิติ ศรีกัลยานุกูล หรือน้องปริ้น นักศึกษาชั้นปีที่ 1สาขาประกอบอาหารเพื่อสุขภาพ มหาวิทยาลัยธุรกิจบัณฑิตย์ กล่าวในตอนท้ายว่า ทั้ง2อาชีพที่วิทยากรได้แนะนำนี้เป็นอาชีพที่น่าสนใจมาก โดยในอนาคตประเทศไทยกำลังก้าวเข้าสู่สังคมผู้สูงอายุ เทรนด์อาหารสุขภาพน่าจะมาแรงและมีโอกาสเติบโตสูง ดังนั้นจึงมั่นใจว่าอาชีพด้านออกแบบอาหารก็จะมีความก้าวหน้าในอนาคตตามไปด้วยเช่นกัน จึงคิดว่าตัดสินใจไม่ผิดที่เลือกเรียนด้านการประกอบอาหารเพื่อสุขภาพ เพราะหลักสูตรที่มหาวิทยาลัยสอนไม่ใช่แค่การทำอาหาร แต่เป็นความรู้ด้านโภชนาการและการเลือกใช้วัตถุดิบ จึงสามารถนำความรู้ไปต่อยอดในวงการอาหารได้อีกมาก ซึ่งอาหารเป็นหนึ่งในปัจจัยสี่ที่ยังไงก็ยังเป็นสิ่งจำเป็น.
มธบ.หนุน นศ.ค้นหาตัวตน ผ่านการจัดกิจกรรม Playfessional เชิญกูรูวงการอาหาร แนะ อาชีพมาแรง Food Designer พร้อมเปิดรายได้ที่น่าทึ่ง ทำเงินหลักหมื่นต่อวัน
มธบ.,ธุรกิจบัณฑิตย์,Food Design,Food Designer,นศ.ค้นหาตัวตน,กูรูวงการอาหาร,รายได้หลักหมื่นต่อวัน,การศึกษา